Suresh 166 Views
రిలయెన్స్‌పై కేంద్రం రూ.2,500 కోట్ల జరిమానా
న్యూఢిల్లీ, ఆగస్టు 18: తూర్పుతీరంలోని కెజిబేసిన్‌ డి-6 క్షేత్రంలోని బావినుంచి నిర్ణయిం చిన లక్ష్యం కంటే తక్కువ సహజవాయువును ఉత్పత్తిచేసినందుకుగాను రిలయన్స్‌ ఇండస్ట్రీస్‌, సహచర కంపెనీలపై ప్రభుత్వం రూ.2500 కోట్ల జరిమానా విధిం చింది. డాలర్లలోచూస్తే 380 మిలియన్‌ డాలర్లుగా ఉంది. 2010ఏప్రిల్‌ 1వ తేదీ నుంచి ఐదు ఆర్థికసంవత్సరాలుగా ప్రభుత్వ లక్ష్యాన్ని చేరుకోలేకపోతు న్నందున అందుకు అయిన ఖర్చురికవరీకి కూడా ప్రభుత్వం అనుమతించ లేదు. ప్రస్తుతం ఈ మొత్తం 2.76 బిలియన్‌ డాలర్లుగా ఉంది. ఉత్పత్తి భాగస్వామ్య కాంట్రాక్టు ప్రకారం రిలయన్స్‌ ఇతర భాగస్వాములైన బ్రిటన్‌కు చెందిన బిపిపిఎల్‌సి, కెనడా నికో రీసోర్సెస్‌ వంటివాటిని గ్యాస్‌ విక్రయాల నుంచి నిర్వహణ ఖర్చులు, మూలధన వ్యయాలను మినహాయించుకునే విధానం ఉండేది. ప్రభుత్వంతో లాభాలవాటా పంచుకునేముందే ఈ మినహాయింపులుండేవి. ప్రస్తుతం ప్రభుత్వం ఈ ఖర్చుల మినహాయింపును తిరస్కరించడంతో ప్రభుత్వానికి లాభాల వాటా పెరగుతున్నది. 2013-14 ఆర్థిక సంవత్సరం వరకూ ఈ ఖర్చుల రికవరీని అనుమించకపోవచ్చని ఈ మొత్తం 2.376 బితలియన్‌ డాలర్లుగా ఉందనిఅంచనా. ప్రభుత్వవాటా కూడా పెట్రోలియంపై అదనపు లాభం 195.3 మిలియన్‌ డాలర్లుగా ఉంది. 2016 జూన్‌వ తేదీ కంపెనీ తన క్లెయింలను సవరించి 2014-15వరకూ పంపించింది. 2.756 బిలియన్‌ డాలర్ల ఖర్చులు మినహాయింపులను తిరస్కరించడంపై కంపెనీ ప్రభుత్వంతో పోరాడుతోంది. పెట్రోలియంలో అదనపు వాటా కింద ప్రభుత్వానికి 246.9 మిలియన్‌ డాలర్లుగా ఉంటుందని రిలయన్స్‌ ప్రభుత్వానికి ఇచ్చిననివేదికల్లో క్రపటించింది. ధీరుభా§్‌ు-1,3 సహజవాయు క్షేత్రాల్లోని కెజిడి6 క్షేత్రం నుంచి రోజుకు 80 మిలియన్ల ప్రామాణిక క్యూబిక్‌ మీటర్ల గ్యాస్‌ను ఉత్పత్తి చేయాల్సిఉంది. అయితే వాస్తవానికి ఉత్పత్తి 35.33 క్యూబిక్‌ మీటర్లు మాత్రమే ఉంది. 2011-12లో లక్ష్యానికి చేరుకోలేదు. 2012-13లో 20.88క్యూబిక్‌ మీటర్లు, 2013- 14లో 9.77మిలియన్‌ల క్యూబిక్‌మీటర్లు మాత్రమేరోజువారి ఉత్పత్తిచేసింది. తదనంతర సంవత్సరాల్లో 8మిలియన్‌ క్యూబిక్‌ మీటర్ల గ్యాస్‌ను ఉత్పత్తిచేసినట్లు అంచనా. ప్రభు త్వం 2010-11 సంవత్సరానికిగాను 457మిలియన్లఖర్చులు, 2011-12 సంవత్స రానికి 548 మిలియన్‌ డాలర్లు, 2012-13 సంవత్సరానికి 792 మిలియన్‌ డాలర్లు, 2013-14 సంవత్సరానికి 579 మిలియన్‌ డాలర్లను ఖర్చురికవరీకి అనుమతులు నిరా కరించింది. 2014-15కు సంబంధించి మరో 380 మిలియన్‌ డాలర్ల ఖర్చులు రికవరీకి ప్రభుత్వం అనుమతించలేదని తేలింది. గ్యాస్‌ఉత్పత్తి 2015-16 సంవత్సర లక్ష్యానికి దిగు వన ఉందని అందువల్ల ఈ ఏడాదికి ప్రభుత్వం ఖర్చులు మినహాయింపునకు నిరాకరిస్తూ నోటీస్‌ ఇచ్చే అవకాశంఉందని నిపుణుల అంచనా. ప్రస్తుతం రిలయన్స్‌ ఈ అనుమతినిరా కరణపై మధ్యవర్తిత్వం నెరపుతోంది. ప్రతిఏటా ప్రభుత్వం పిఎస్‌ఇ ప్రాజెక్టులపరంగా కాంట్రా క్టరు గ్రూప్‌ అంగీకరించనిపక్షంలో పెట్రోలియం సహజవాయు మంత్రిత్వశాఖ ఖర్చులరికవరీకి అనుమతిని నిరాకరిస్తుంది. అంతేకాకుండా వెనుకటి సంవత్సరాలనుంచి కూడా ఖర్చుల రికవ రీకి అమోదించకపోవచ్చన్నది అంచనా. అంతేకాకుండా ముందుసంవత్సరాలనుంచి కూడా అదనపు లాభాల వాటాను కూడా ప్రభుత్వం డిమాండ్‌ చేస్తున్నదని కంపెనీ ఎక్ఛేంజిలకు నివే దిక ఇచ్చింది. కాంట్రాక్టర్‌గ్రూప్‌ పరంగా రిలయన్స్‌, బిపి, నికో కంపెనీలు వ్యవహరిస్తాయి. అదనపు లాభాల క్రింత పెట్రోలియం పరంగా ప్రభుత్వం ఇప్పటికే 81.7 మిలియన్‌ డాలర్లు గ్యాస్‌ పూల్‌ ఖాతా నుంచి లాగేసుకున్నట్లు రిలయన్స్‌ వాదిస్తోంది. మొత్తం మీద రిలయన్స్‌పై లక్ష్యాలు చేరుకోనందుకుగాను భారీ మొత్తం జరిమానా ప్రభుత్వం వడ్డించింది.